**ROMÂNIA**

**JUDEŢUL HARGHITA**

**CONSILIUL JUDEŢEAN**

## HOTĂRÂREA NR. /2022

**privind aprobarea** **participării Direcţiei Generale de Asistenţă Socială şi Protecţia Copilului Harghita, în calitate de partener** **la derularea în cadrul Programului Erasmus+, a proiectului ,,GGWP - The Growth Game - unlocking a Well-being Power up”**

**Consiliul Judeţean Harghita,**

Având în vedere Referatul de aprobare nr. 9110/11.04.2022 iniţiat de către vicepreşedintele Consiliului Judeţean Harghita, domnul Biró Barna-Botond la propunerea Direcţiei Generale de Asistenţă Socială şi Protecţia Copilului Harghita, privind aprobarea participării Direcţiei Generale de Asistenţă Socială şi Protecţia Copilului Harghita la derularea în cadrul Programul Erasmus+, a proiectului **,,GGWP - The Growth Game - unlocking a Well-being Power up”** Raportul de specialitate

nr. /2022 al Direcţiei economice, Raportul de specialitate

nr. /2022 al Direcției juridice și administrație publică şi Raportul de specialitate nr. /2022 al Direcţiei generale programe si proiecte, precum şi Procesul-verbal privind îndeplinirea exigenţelor de transparenţă decizională nr. 9109/11.04.2022.

Luând în considerare avizul favorabil al Comisiei juridice și administrației publice și al Comisiei pentru familie, sănătate, social și culte;

În conformitate cu dispoziţiile art.14, alin. 4 ale Legii nr.273/2006 privind finanţele publice locale, cu modificările şi completările ulterioare, ale art. 135, alin. (1), lit. g din Legea nr. 292/2011 a asistenţei sociale, cu completările şi modificările ulterioare şi ale art.7, alin. (2) din Legea nr.52/2003, republicată, privind transparenţa decizională în administraţia publică;

În temeiul prevederilor art. 173, alin. (1), lit. d) coroborat cu alin. 5, lit. b), respectiv art. 196, alin. (1), lit. a) din Ordonanța de Urgență a Guvernului nr. 57/2019 privind Codul administrativ,

**HOTĂRĂŞTE:**

**Art.1.** Se aprobă participarea Direcţiei Generale de Asistenţă Socială şi Protecţia Copilului Harghita în calitate de partener la derularea în cadrul Programului Erasmus+, a proiectului **,,GGWP - The Growth Game - unlocking a Well-being Power up”** pe baza descrierii proiectului din Anexa nr. 1, care constituie parte integrantă din prezenta hotărâre, cât şi asigurarea fondurilor necesare implementării proiectului anterior menţionat.

**Art.2** Se aprobă bugetul alocat Direcției Generale de Asistență Socială și Protecția Copilului Harghita în cadrul proiectului în valoare de 27 572,00 Euro reprezentând suma de 136,277.37 lei la cursul infoeuro valabil pe luna martie 2022 de 4.9452 lei/Euro.

**Art.3.** Cu aducerea la îndeplinire a prevederilor prezentei hotărâri se încredințează președintele Consiliului Județean Harghita, prin Direcţia Generală de Asistenţă Socială şi Protecţia Copilului Harghita în colaborare cu Direcţia economică şi Direcţia generala programe si proiecte.

**Art.4.** Hotărârea se comunică, de către Direcţia juridică și administraţie publică prin Compartimentul Cancelaria Consiliului Judeţean Harghita: Preşedintelui Consiliului Judeţean Harghita, dl. Borboly Csaba, vicepreședinților Consiliului Judeţean Harghita, Direcţiei economice, Direcţiei generale programe si proiecte, Direcţiei Generale de Asistenţă Socială şi Protecţia Copilului Harghita, precum şi Instituţiei Prefectului Judeţului Harghita.

De asemenea hotărârea va fi afişată la afişierul oficial şi publicată în mass-media şi pe siteul [www.judeţulharghita.ro](http://www.judeţulharghita.ro), precum şi în Monitorul Oficial al judeţului Harghita, prin grija Compartimentului Cancelaria Consiliului Judeţean Harghita.

Miercurea Ciuc, 11.04.2022

**CONTRASEMNEAZĂ,**

**PREȘEDINTE, SECRETARUL** **GENERAL AL JUDEŢULUI,**

**Borboly Csaba Balogh Krisztina**

**AVIZAT**

**SECRETARUL GENERAL AL JUDEȚULUI**

**Balogh Krisztina**

**Prezentul proiect Hotărâre a fost inițat de vicepreședintele Consiliului Județean Harghita Bíró Barna Botond, la propunerea Direcției Generale de Asistență Socială de Protecția Copilului Harghita.**

**VICEPREȘEDINTE DIRECTOR GENERAL**

**BÍRÓ BARNA BOTOND ELEKES ZOLTÁN**

**VIZĂ JURIDICĂ**

**Direcția juridică și administrație publică**

**Vágássy Alpár**

**Director executiv**

**AVIZAT,**

**Coordinator Compartiment Cancelaria C.J.Hr**

**Szabó Zsolt Szilveszter**